Document ID: 31993R1790

Title and Content:
ΚΑΝΟΝΙΣΜΟΣ (ΕΟΚ) αριθ. 1790/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των κυρώσεων που θα επιβάλλονται στους παραγωγούς σκληρού σίτου οι οποίοι αποκλείονται της ενισχύσεως στην παραγωγή κατά το 1992/93 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1765/92 της Επιτροπής της 30ής Ιουνίου 1992 για την καθιέρωση στηρίξεως των παραγωγών ορισμένων αροτρέων καλλιεργειών (1), όπως τροποποιήθηκε από τον κανονισμό (ΕΟΚ) αριθ. 364/93 (2), και ιδίως το άρθρο 16, Εκτιμώντας: ότι ο κανονισμός (ΕΟΚ) αριθ. 1738/89 της Επιτροπής της 19ης Ιουνίου 1989 περί λεπτομερειών εφαρμογής του καθεστώτος ενισχύσεως στην παραγωγή του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 1244/91 (4), προβλέπει τις κυρώσεις που θα εφαρμόζονται σε περίπτωση διαφοράς μεταξύ των εκτάσεων για τις οποίες έχει ζητηθεί ενίσχυση και εκείνων που προκύπτουν από τον έλεγχο των αρμοδίων αρχών- ότι οι κυρώσεις αυτές περιλαμβάνουν, σε ορισμένες περιπτώσεις, τον αποκλεισμό του αιτούντος από το δικαίωμα της ενισχύσεως για την περίοδο κατά τη διάρκεια της οποίας έχει διαπιστωθεί η διαφορά καθώς και για την επόμενη περίοδο- ότι, από την περίοδο 1993/94, το καθεστώς της ενισχύσεως στην παραγωγή του σκληρού σίτου έχει αντικατασταθεί από το καθεστώς της συμπληρωματικής αντισταθμιστικής πληρωμής που προβλέπεται στο άρθρο 4 του κανονισμού (ΕΟΚ) αριθ. 1765/92, το ποσό της οποίας βασίζεται επί εκείνου της παλαιάς ενισχύσεως στην παραγωγή αυξημένο κατά ποσό που προορίζεται να αντισταθμίσει την ευθυγράμμιση της τιμής παρεμβάσεως του σκληρού σίτου με εκείνη του μαλακού σίτου- ότι, για να μην καταστεί αυστηρότερη η κύρωση σε σχέση με την προηγούμενη κατάσταση τη στιγμή της καθιερώσεώς της, πρέπει να προσαρμοστεί η κύρωση για την περίοδο 1993/94 που προκύπτει από τον κανονισμό (ΕΟΚ) αριθ. 1738/89 με τη μορφή μειώσεως της συμπληρωματικής αντισταθμιστικής εισφοράς κατά προσώπου θα αντιπροσωπεύει την ενίσχυση στην παραγωγή, η οποία θα εδίδετο κατά το 1993/94 εάν δεν είχαν επέλθει αλλαγές- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο αποκλεισμός από το δικαίωμα της ενισχύσεως στην παραγωγή σκληρού σίτου για την περίοδο 1993/94, σε εφαρμογή του άρθρου 8 παράγραφος 2 τελευταίο εδάφιο του κανονισμού (ΕΟΚ) αριθ. 1738/89, πραγματοποιείται με τη μορφή μειώσεως κατά 181,88 Ecu ανά εκτάριο της συμπληρωματικής αντισταθμιστικής πληρωμής που αναφέρεται στο άρθρο 4 παράγραφος 3 του κανονισμού (ΕΟΚ) αριθ. 1765/92. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 1993.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5360
712
2443

EuroVoc IDs (Expanded): 5360
712
2443

Dataset Source: meu

Split: train